b'\n_START_ARTICLE_\nAlmanach de Gotha\n_START_PARAGRAPH_\nAlmanach de Gotha on genealoogia, diplomaatia ja statistika teatmeteos, mida antakse v\xc3\xa4lja aastast 1763._NEWLINE_Selles aastaraamatus esitatakse k\xc3\xb5igi (nii v\xc3\xb5imulolevate kui ka kukutatud) Euroopa (kaasa arvatud Brasiilia) valitseja- ja k\xc3\xb5rgaadliperekondade elusolevate liikmete genealoogilised andmed koos statistiliste andmetega k\xc3\xb5igi maailma maade kohta._NEWLINE_Prantsuskeelne Almanach de Gotha ja selle saksakeelne paralleelv\xc3\xa4ljaanne koos j\xc3\xa4rk-j\xc3\xa4rgult kasvavate lisav\xc3\xa4ljaannetega ilmusid Gothas kuni 1944. aastani, saavutades kuulsuse ja usaldusv\xc3\xa4\xc3\xa4rsuse kogu Euroopas._NEWLINE_1951. aastal hakkas ilmuma Genealogische Handbuch des Adels ja 2015. aastal uuesti saksakeelne originaalv\xc3\xa4ljaanne originaalpealkirjaga Gothaisches Genealogisches Handbuch._NEWLINE_Alates 1998. aastast antakse Almanach de Gothat v\xc3\xa4lja ka Londonis inglise keeles ("Kennedy Gotha").'